सेवा की गुणवत्ता में खामी, इसके लिए अधिकारियों व कर्मचारियों की लापरवाही और उनका गैर पेशेवर रवैये को जिम्मेदार ठहराया जाता रहा है। इस कमी को दूर करने की कवायद रेल प्रशासन ने शुरू कर दी है। रेलवे अपने सभी कर्मचारियों को तकनीकी कुशलता प्रदान करने के लिए प्रशिक्षण प्रदान करेगा। कर्मचारी-अधिकारी किस विधा में हुनरमंद होना चाहते हैं, यह उन्हें अपने विभाग प्रोजेक्ट सक्षम के माध्यम से अपनी रुचि जाहिर करेगा। इस संबंध में रेलवे बोर्ड का आदेश पश्चिम मध्य रेलवे पहुंच चुका है, जहां से पमरे के मुख्य कार्मिक अधिकारी द्वारा तीनों रेल मंडलों को आदेश की कॉपी भेज दी गई है।